Urdoma

Urdoma (rus. Урдома) – miestelis Rusijoje, Archangelsko srities pietryčiuose, Lensko rajone, prie Aukštutinės Lupios upės. 4,5 tūkst. gyventojų (2006 m.). Geležinkelio stotis prie Kotlaso-Mikunio geležinkelio. Miškininkystė. Veikia dujotiekio kompresorinė stotis. Yra vienintelė paauksuotais kupolais cerkvė Archangelsko srityje. Urdomoje veikia Baltijos vamzdyno sistemos naftos pumpavimo stotis. Istorija Miestelio vardas greičiausiai kilęs iš komių kalbos žodžio ur, reiškiančio voverę ir rusiško dom – namas. Urdoma miesto tipo gyvenvietės statusą įgijo 1963 m. Urdomoje 1959 m. gimė Lietuvos verslininkas ir politikas Viktor Uspaskich.